Football Association of Ireland

Football Association of Ireland (FAI) er særidrettsforbundet for fotball i Irland. FAI er irsk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Irland. Forbundet ble grunnlagt i juni 1921 og ble medlem av FIFA i 1923 da landet gikk under benevnelsen den irske fristaten. Forbundet ble så medlem av UEFA i 1958.

FAI arrangerer blant annet League of Ireland Premier Division (landets øverste divisjon), FAI Cup (den nasjonale cupen) og League of Ireland Cup (den nasjonale ligacupen).

Se også 
 Irlands herrelandslag i fotball
 Irlands kvinnelandslag i fotball

Eksterne lenker 
 

Fotball i Irland
Fotballforbund
Etableringer i 1921